Τι έγινε, να πάρει; Ανάθεμα.
Σας έκλεψαν τις μπότες.
- Έκλεψαν τις μπότες σας. - Το βλέπω.
Και τα λεφτά σας μάλλον.
Κλεφτρόνια.
Αυτός που σας επιτέθηκε σας έκλεψε μόνο τον χρόνο.
Περίεργο.
Ερχόμουν από την αποβάθρα, Τζόουν.
Στην καρότσα μιας άμαξας, σαν σακί με μήλα.
Κοιτούσα τον κόσμο, τόσες ζωές.
Ναι, είδα φτώχεια, απόγνωση.
Αλλά είδα ότι είχαν και σκοπό ύπαρξης.
Φυσικά και έχουν σκοπό.
Χρειάζονται ψωμί να φάνε. Χρειάζονται φωτιά.
Θέλω να πω ότι η Μεταρρύθμιση θα βοηθήσει τον σκοπό τους.
Όπως νομίζετε.
Δίνουμε τον πλούτο που σπαταλάται
σε όσους τον έχουν ανάγκη.
Τέτοια εποχή του χρόνου, το Λονδίνο κι η Αγγλία θα έχουν βελτιωθεί.
Μακάρι να διοικούσατε εσείς.
Ναι. Φαντάσου.
Διακρίνω αμφιβολία στη φωνή σου, Τζόουν.
Λέγονται διάφορα, κύριε. Αυτό μόνο.
Η απόγνωση είναι ο λόγος που σας χτύπησαν.
Η κατηγορία μοιχείας με τον νεαρό Σμίτον ήταν πρόφαση.
Του Κρόμγουελ.
Σώστε την ψυχή μου.
Σας παρακαλώ.
Τα ψέματά μου σκότωσαν τη βασίλισσα.
Μάθιου Σάρντλεϊκ για τον Όλντνολ, τον οπλοποιό.
- Επίτροπος του βασιλιά. - Μάλιστα.
Είσαι μάγος, αφέντη Όλντνολ;
Οι φύλακές σου φαίνεται να έγιναν κατσίκες.
Αφέντη Σάρντλεϊκ!
Χαίρομαι που σας βλέπω.
Κι εγώ, φίλε μου.
Υποθέτω ότι είναι τροφή για τα λιοντάρια του βασιλιά.
Πράγματι.
Τους αρέσει το φρέσκο κρέας.
Όπως στον λόρδο Κρόμγουελ.
Κι εμένα θα με φάνε αν δεν με βοηθήσεις.
Θα προσπαθήσω.
Θέλω τη γνώμη σου.
Θέλω να μάθω από πού προήλθε αυτό το ξίφος.
Για να το δω στο φως.
Άρτιο κομμάτι.
- Ναι. - Πού το βρήκατε;
Σε μια λιμνούλα με ψάρια σ' ένα μοναστήρι.
Βλέπετε τη σφραγίδα με το κάστρο;
Σημαίνει ότι ο κατασκευαστής εκπαιδεύτηκε στο Τολέδο της Ισπανίας.
Ο ιδιοκτήτης είναι Ισπανός; Ίσως Μαυριτανός;
Όχι απαραίτητα.
Πολλοί ξένοι μαθαίνουν τα όπλα στο Τολέδο.
Όπως και Άγγλοι.
Δεν το ήξερα.
Αν και όχι πια, βέβαια.
Όχι μετά τις θρησκευτικές αλλαγές.
Δεν είμαστε πλέον ευπρόσδεκτοι. Τι μπάσταρδοι.
Το κάστρο είναι το φρούριο του Αλκαζάρ.
Ο κατασκευαστής το έχει για υπογραφή. Αυτά είναι τα αρχικά του.
ΤΖ. Σ. 1507
"Τζ. Σ."
Σίγουρα Άγγλος.
Τον ξέρεις;
Ναι, δυστυχώς. Πέθανε πριν έναν χρόνο περίπου. Τζον Σμίτον.
Σμίτον; Είσαι σίγουρος;
Ναι.
Ο πατέρας του Μαρκ Σμίτον, εραστή της Άννας Μπολέιν.
Να πάρει.
Ο κακόμοιρος έπαθε κρίση δύο μέρες αφού εκτελέστηκε ο γιος του.
Ο γιος σκότωσε τον πατέρα, θαρρώ εγώ.
Κι όμως, είναι εξαιρετικό ξίφος.
Και πολύ ακριβό.
- Είναι αξίας; - Ναι.
Τότε, κάποιος θα το κληρονομούσε.
Έτσι πιστεύω.
Σημαντική ανακάλυψη, έτσι;
Αφέντη Σάρντλεϊκ.
Ο λόρδος ζήτησε να περιμένετε.
Αλήθεια; Του είπες ότι ταξίδευα όλη νύχτα;
Είναι με τον δούκα του Νόρφολκ.
- Του Νόρφολκ; - Μάλιστα.
Μα πώς; Γιατί;
Ο Νόρφολκ είναι κατά της Μεταρρύθμισης.
Δεν μου αρέσει να φλυαρώ,
αλλά όταν κλείσουν τα μοναστήρια, θα υπάρξει πολύς πλούτος.
Δεν το είπα ποτέ.
Μακάρι να μην το άκουγα.
Αν δεν αλληλοσκοτωθούν...
Θα περιμένω.
Αν πιστεύουμε στην απληστία κι όχι στον Θεό,
λογικό δεν είναι να γίνει κι άλλο κακό;
Αφέντη Σάρντλεϊκ. Αφέντη.
Εξοχότατε.
Ο καμπούρης δικηγόρος.
Θυμάται το όνομά μου. Τι ευγενές.
Περάστε, κύριε.
Σκέφτηκα ότι πρέπει να σας ενημερώσω.
Είναι οι ισχυρισμοί ενός Καρθουσιανού μοναχού.
Εξάδελφος της βασίλισσας Τζέιν. Σύμμαχος του δούκα του Νόρφολκ.
Δεν με απασχολούν οι θεωρίες ενός μοναχού.
Η οικογένεια της βασίλισσας Τζέιν είναι με το μέρος μου.
Εμένα με ανησυχεί, Μάθιου,
το Σκάρνσι και ο ανεξιχνίαστος φόνος.
Όχι μόνο ένας, λόρδε.
Ανακάλυψα δύο ακόμα δολοφονίες,
χωρίς σχέση με τον θάνατο του Σίνγκλετον,
αλλά στρέφουν αλλού την προσοχή, όπως καταλαβαίνετε.
Είναι μεγάλο μυστήριο.
Και ένας μοναχός σκοτώθηκε από βέλος την ημέρα που έφευγα.
Μυστήριο, λέει.
Να πάρει η ευχή.
Σε λίγες μέρες, θα συναντήσω τον βασιλιά.
Δεν ξέρει για τον πρώτο φόνο, και λες ότι υπάρχουν κι άλλοι;
- Δεν συνδέονται. - Επίσης...
Περιμένει μια επιστολή παράδοσης, όχι ανυπόστατων κατηγοριών!
Περιμένει ότι ο Άγιος Δονάτος θα ανήκει στο Στέμμα. Δεν του ανήκει!
Θα γίνει, λόρδε. Είμαι πεπεισμένος γι' αυτό.
Με αυτό το ξίφος σκοτώθηκε ο Ρόμπιν Σίνγκλετον.
Το έφτιαξε ο Τζον Σμίτον, πατέρας του Μαρκ Σμίτον.
Είναι πιθανό να τον δολοφόνησαν
ως αντίποινα για τη συμμετοχή του
στην καταδίκη και εκτέλεση του Μαρκ Σμίτον.
Το κίνητρο βρέθηκε. Θα ακολουθήσει και ο δράστης.
Θα ψάξω φίλους και συγγενείς του Σμίτον.
Ο Σμίτον δεν είχε συγγενείς ούτε φίλους.
Ο πατέρας του είναι νεκρός.
Έχει μια μεγαλύτερη, άρρωστη αδερφή. Αυτό μόνο.
Είστε σίγουρος;
Είμαι σίγουρος.
Το ήξερε κι ο Σίνγκλετον, και τώρα το ξέρεις κι εσύ.
Αγνόησε τον Σμίτον.
Και την οικογένειά του.
Ο δολοφόνος του Ρόμπιν Σίνγκλετον ίσως είναι ο μοναχός.
Αυτός που σκοτώθηκε από βέλος. Σωστά;
Πότε θα έχω την επιστολή παράδοσης;
Σε λίγες μέρες.
Γυρίζω στο Σκάρνσι απόψε με το πλοίο.
Συγχωρέστε με. Έχω περιέργεια.
Δεν καταλαβαίνω την αβεβαιότητά σας σχετικά με τις κατηγορίες του Τζερόμ.
Τις θεώρησα σημαντικές, σοβαρές.
Τα έχουμε ακούσει αυτά. Και σίγουρα θα τα ακούσουμε ξανά.
Η αλήθεια έχει σημασία, Μάθιου.
Πράγματι, λόρδε.
Ίσως ο Ρόμπιν Σίνγκλετον επέλεξε τον Μαρκ Σμίτον
επειδή δεν είχε οικογένεια.
Επειδή ήταν αδύναμος.
"Επέλεξε", λόρδε;
Ήταν αδύναμος κι ομολόγησε ότι πλάγιασε με την Άννα Μπολέιν.
Ήταν κι αρκετά όμορφος για να το πιστέψουν.
Φαίνεσαι σοκαρισμένος, Μάθιου.
Όχι.
Μίλα ελεύθερα.
Αν είναι αλήθεια όσα υπονοείτε, ότι όντως επέλεξαν τον Σμίτον,
θα σήμαινε ότι ήταν αθώος.
Όπως κι η Άννα Μπολέιν.
Αυτό θα σήμαινε.
Αλλά δεν το υπονοώ.
Ήταν κι οι δύο ένοχοι.
Ναι, πιστεύω τις κατηγορίες. Το έχω πει πολλάκις.
Ακριβώς. Η Μεταρρύθμιση πρέπει να γίνει.
Έτσι πρέπει.
Και η αλήθεια πρέπει να είναι αυτή που θέλουμε.
Ναι. Φυσικά, κατάλαβα.
Ολοκλήρωσε την αποστολή σου.
Λόρδε.
Ο Νόρφολκ πιστεύει ότι θα τα καταφέρεις.
Αλήθεια;
Θέλει το μερίδιό του. Ίσως τον χρειαστούμε.
Θέλεις να πεις κάτι; Κάτι άλλο, Μάθιου;
Συλλογίζομαι, λόρδε.
Πήγαινε και μη με απογοητεύσεις.
Αλλιώς, θα σου ισιώσω με το ζόρι την πλάτη.
Λόρδε.
Αντίο, Μάθιου.
Το κεφάλι σου;
Μου είπαν ότι σε χτύπησαν στο κεφάλι.
Ο αφέντης Κρόου, ο συνεπιβάτης μου.
Δικός σας είναι;
Θέλατε να με καθυστερήσετε, όχι να με σκοτώσετε.
Δουλεύει το μυαλό σου, άρα όλα καλά.
Έτσι φαίνεται.
Μίλησα στον Κρόμγουελ, όπως ξέρεις, για την περιουσία του μοναστηριού.
Συμφωνήσαμε. Έχω μερίδιο.
Κοντεύεις, θαρρώ.
Κοντεύω σε τι, λόρδε;
Ενδιαφέρον το ένστικτό σου για τις πωλήσεις γης.
Ακολούθησέ το. Σου αξίζει λίγη επιτυχία, λίγα εύσημα.
Λόρδε, να σας κάνω μια επικίνδυνη ερώτηση;
Η Άννα Μπολέιν.
Τη θεωρείτε αθώα ή ένοχη;
Είναι νεκρή. Παρελθόν.
Η μνήμη της, όμως...
Ήταν ανιψιά σας.
Έχω πολλές ανιψιές.
Ο βασιλιάς τη θεωρεί ένοχη.
Θα ερευνήσω τις πωλήσεις γης, λόρδε.
Ως προτεραιότητα.
Μπορώ να φύγω, λόρδε;
Δεν θα την περιέγραφα ποτέ ως αθώα.
Αύριο θα είμαι στην πλατεία της αγοράς.
Πείτε σε όλους για την Τάμπιθα, το πουλί που μιλά από τις Δυτικές Ινδίες.
Από το Περού.
Ο Κρόμγουελ μιλά κι εγώ επαναλαμβάνω.
Φέρτε τους φίλους σας και τα λεφτά σας.
Μήπως να μην επαναλάβω;
Πάντα χαίρομαι που σας βλέπω, αφέντη. Μα δυο φορές την ίδια μέρα;
Με συγχωρείς.
Η μέρα που ψάχνουμε είναι η 16η Μαΐου 1536.
Δεν ξεχνιέται η μέρα που η βασίλισσα φυλακίζεται.
Στις 16, έχεις δίκιο.
Αλίμονο, να τος. Ο Τζερόμ του Λονδίνου.
Κι ο Μαρκ Σμίτον.
Τον επισκέφτηκε πρώτα ο αφέντης Σίνγκλετον,
ένας "συγγενής" και ένας "ιερέας".
Χωρίς ονόματα.
Να πάρει η ευχή. Ο ανόητος ο Φλέτσερ φταίει.
Δεν ρωτάει ποτέ ονόματα.
Μόνο "συγγενής" ξέρει να γράφει.
Θα χρειαστώ το όνομα αυτού του συγγενή
και θέλω να μάθω αν αυτός ο ιερέας ήταν μοναχός.
Γυναίκα ήταν η συγγενής, κύριε. Ήμουν εδώ.
Γυναίκα, είπες;
Μάλιστα.
Ο Σμίτον είχε μια μεγαλύτερη, άρρωστη αδερφή.
Την είδες;
Πολύ λίγο, κύριε, καθώς έστριψε στη γωνία εκεί.
Φορούσε φούστα και μαντήλι.
Ήρθε να δει τον Σμίτον. Σίγουρα.
Κι ο ιερέας;
Δεν είδα ιερέα.
Δεν ήρθαν μαζί.
Αφέντη Όλντνολ, επικοινώνησε με τον Φλέτσερ αμέσως.
Δεν ξέρει τα ονόματά τους, μα θα μπορεί να τους περιγράψει.
Να τα γράψει όλα.
Φίλε μου, πάρε τα χρήματα και βρες έναν γρήγορο αναβάτη.
Να με βρει στη Μονή Άγιος Δονάτος στο Σκάρνσι.
- Φεύγετε απόψε; - Απόψε.
Θα το φροντίσω.
Και, τέλος, φρόντισε αν μπορείς να μη μαθευτεί παραέξω η επίσκεψή μου
απόψε.
Ποια επίσκεψη, κύριε;
Κάντε στην άκρη.
Συλλάβετέ τον.
Τι συμβαίνει;
Αφήστε με.
Αφήστε με!
Πείτε μου!
Είμαι επίτροπος του βασιλιά!
Άνθρωπος του Κρόμγουελ!
Κάνετε λάθος.
Είμαι άνθρωπος του Κρόμγουελ!
Όχι! Σας παρακαλώ!
Όχι!
Σας παρακαλώ!
Ήρθα αναζητώντας έναν δολοφόνο,
αλλά βρήκα εσένα τελικά.
Δεν θα αρέσει στον Κρόμγουελ.
Είναι παντρεμένος. Θα καταλάβει.
Του είσαι αφοσιωμένος;
Ναι.
Πάντα.
Τι;
Είναι ένα παιχνίδι για σένα, Τζακ Μπάρακ;
Είμαι η διασκέδασή σου μέχρι να φύγεις;
Δεν είναι παιχνίδι.
Ούτε για μένα.
Δεν πίστευα ότι θα ένιωθα έτσι.
Ούτε εγώ.
Και τώρα, είναι ώρα μου να σηκωθώ απ' το κρεβάτι.
Γιατί;
Το ζητάει η κοιλιά μου. Είμαι πεινασμένος, κι όχι μόνο για σένα.
Μία είσοδος. Μία έξοδος.
Χωρίς πατημασιές!
Θεέ μου.
Αφέντη Σάρντλεϊκ, τι ευχάριστη έκπληξη.
Ένα κρασί για την επιστροφή σας;
Τις αποδείξεις των πωλήσεων γης. Τις θέλω τώρα.
Φυσικά. Μόλις που τις παρέλαβα.
Είμαι κουρασμένος και θυμωμένος. Μη χαραμίζετε τον χρόνο μου.
Τι κάνετε; Εγώ ποτέ...
Ο Κρόου, του δούκα του Νόρφολκ, έχει δει τις αποδείξεις;
- Δεν... Ναι. - Όχι ψέματα.
Τις είχες πριν φύγω για Λονδίνο.
Κύριε, με απείλησαν ότι θα με σκοτώσουν.
Σας παρακαλώ.
Έχε χάρη που σε καταλαβαίνω.
Δύσκολο να υπηρετείς και τον Νόρφολκ και τον Κρόμγουελ.
Πολύ δύσκολο.
Τις αποδείξεις.
Μάλιστα.
Ευχαριστώ, αφέντη.
Είμαι αφοσιωμένος στον λόρδο Κρόμγουελ.
Είναι ξεκάθαρο ότι υπάρχουν παραποιήσεις.
Ψεύτικα λάθη.
Τις μελέτησες ο ίδιος;
Το έχεις πει σε κανέναν;
Όχι, κύριε. Ούτε λέξη.
Κι έτσι να παραμείνει.
Έρχεται ο αφέντης Σάρντλεϊκ. Ο αφέντης Σάρντλεϊκ!
Αφέντη Σάρντλεϊκ.
Χαίρομαι που γυρίσατε ασφαλής.
Να ξέρετε ότι δεν πέθανε κανένας άλλος.
Ούτε καν κρυολόγησε.
Στάβλισε και τα δύο άλογα, αφέντη Μπαγκ.
Μάλιστα. Είναι ταϊσμένα, βλέπω.
Μήπως ήρθε γράμμα από Λονδίνο;
Όχι, κύριε. Να περιμένω γράμμα;
Ενημέρωσέ με αμέσως, ό,τι ώρα και να είναι.
Κατάλαβες;
- Μάλιστα. - Πρώτα, όμως...
Θα μου πεις τι συνέβη στον δρα Γκούντχαπ.
Αυτό το κατάλαβες;
Είσαι όμορφη, Άλις Φιούτερερ.
Πώς το κάνεις;
Ακόμα κι όταν μιλάς για μολυσμένες πληγές,
εγώ...
Χάνομαι στα λόγια σου.
Ευχαριστώ, αφέντη.
Πρέπει να πω ότι κι εσύ είσαι σχεδόν ωραίος.
"Σχεδόν ωραίος";
Γύρισες.
Ναι.
Μάλλον έλειπα πολύ καιρό.
Θα του μιλήσω.
Να του μιλήσεις.
Επιτυχές ταξίδι;
Ενδιαφέρον ταξίδι.
Αν και όχι τόσο όσο το δικό σου.
Τι προθέσεις έχεις;
Να πλαγιάσεις μαζί της και να την αφήσεις μ' ένα μπάσταρδο;
Θα την παντρευτώ.
Εκπλήσσομαι.
Είναι καλή γυναίκα.
Διαφωνείς;
Όχι.
Για ν' απαντήσω στην πρώτη σου ερώτηση,
ήταν επιτυχές ταξίδι.
Νομίζω πως ξέρω ποιος σκότωσε την Όρφαν Στόουνγκαρντεν
και τον Σάιμον Γουέλπλι.
Περιμένω ένα γράμμα.
Θα μου πει ποιος σκότωσε τον Ρόμπιν Σίνγκλετον.
- Έκανες πολλή δουλειά. - Ναι.
Θα μου πεις τα ονόματα;
Βρήκα και το άλογο του δρα Γκούντχαπ στο Σκάρνσι.
Θα πήρε το πλοίο.
Ένα πλοίο υπάρχει, και δεν το πήρε.
Είναι σημαντικό το πού βρίσκεται;
Δεν είναι της παρούσης.
Το σημαντικό και για τους δυο μας είναι να παραδοθεί ο Αγ. Δονάτος.
Θα μιλήσω ευθέως στον ηγούμενο στο δείπνο.
Έχε το ξίφος σου. Να 'σαι έτοιμος.
Πήγαινε, σε παρακαλώ. Πρέπει να ξεκουραστώ και να ετοιμαστώ.
Τα λέμε στο δείπνο.
Θα την παντρευτεί, Μάθιου.
Αφέντη Σίνγκλετον.
Για σένα ήρθα, αλλά εσύ με νοιάζεις λιγότερο.
Πιστεύεις ότι είχα επιλογή, Μάθιου;
Είμαι ένα πουλί απ' το Περού που επαναλαμβάνει το μήνυμα που του λένε,
μέχρι να πεθάνω.
Έχω απαντήσεις για όλους σας.
Έρχεται, με γεμάτα χέρια.
Πιστεύω πως δεν έχει κάτι να πει.
Γιατί κρατάει τα βιβλία σου, αδελφέ Έντγουιγκ; Έχουν κάποια αξία;
Μάλλον θα μου τα επιστρέψει.
Είναι σωστά.
Θυμάμαι το πρώτο μου γεύμα εδώ.
Ήταν ωραίο και χορταστικό.
Άφθονο φαγητό.
Κι όμως, ένα καχεκτικό αγόρι στεκόταν πεινασμένο πλάι στη φωτιά.
Το αγόρι είναι νεκρό.
Δηλητηριάστηκε.
Τον δολοφόνησε ένας αδελφός.
Κάποιος εδώ μέσα.
Δεν είστε βέβαιος γι' αυτό, οπότε γιατί το λέτε;
Ο Σάιμον Γουέλπλι δολοφονήθηκε επειδή ήταν μάρτυρας φόνου.
"Δεν ήταν ο πρώτος", είπε.
Ο Ρόμπιν Σίνγκλετον δεν ήταν ο πρώτος που πέθανε εδώ.
"Την προειδοποίησα. Κινδύνευε", είπε.
Μα κι εκείνη τη σκότωσαν.
Και για την ψυχή της προσευχήθηκε μόνο ένα φτωχό αγόρι.
Ο Σάιμον με κατηύθυνε στη λιμνούλα βάζοντας τον σταυρό του εκεί.
Εκεί τη βρήκαμε.
Το πρώτο θύμα.
Η κακόμοιρη, ανυπεράσπιστη κοπέλα, η Όρφαν Στόουνγκαρντεν.
Δολοφονήθηκε επειδή δεν υπέκυψε στις ορέξεις ενός μοναχού.
Στον πόθο του.
Της έσπασε τον αυχένα.
Την πέταξε, να τη φάνε τα ψάρια.
Αυτός ο αδελφός είναι ο λόγος που ο Άγιος Δονάτος θα κλείσει.
Ηγούμενε Φέιμπιαν, μπροστά σας έχετε μια επιστολή παράδοσης.
Θέλει τη σφραγίδα σας. Την έχετε μαζί σας;
Αφέντη Σάρντλεϊκ, κι αλήθεια να είναι όσα λέτε,
που αμφιβάλλω,
δεν θα πληρώσει τις αμαρτίες ενός άντρα ένας ολόκληρος οίκος Βενεδικτίνων.
Δεν έχουμε προσβάλει τον βασιλιά, την εκκλησία του ή τους νόμους του.
Επιδεικνύουμε συμμόρφωση.
Δεν τελείωσα.
Βλέπετε, κανένας άντρας δεν θέλει να περάσει μια αιωνιότητα στην κόλαση.
Ούτε ο φονιάς αδελφός θέλει.
Μόνο ο Θεός θα τον σώσει τώρα.
Χρειάζεται πολλές προσευχές.
Πολλές λειτουργίες. Ολόκληρο εκκλησίασμα.
Χιλιάδες φωνές να προσεύχονται συνέχεια, για να σώσουν την ψυχή του.
Και γι' αυτό, χρειάζεται χρυσό.
Επιδεικνύετε συμμόρφωση. Όχι σε έναν τομέα, όμως.
Σε ό,τι αφορά τις πωλήσεις γης της μονής
και τους φόρους αυτών των πωλήσεων.
Θα διαφωνήσω και πάλι.
Έχω εξασφαλίσει προσωπικά ότι όλοι οι φόροι έχουν καταβληθεί.
Δεν είναι έτσι.
Ιδού η απόδειξη. Οι τίτλοι των πωλήσεων.
Μία, δύο, τρεις, τέσσερις.
Τέσσερις περιπτώσεις πώλησης γης
όπου τα ποσά υπερέχουν κατά πολύ όσα δηλώθηκαν στα βιβλία της μονής.
Μεγάλα ποσά που αποκρύφτηκαν από το Στέμμα.
Δεν είναι αλήθεια.
Λεφτά που εκλάπησαν από τον βασιλιά.
Ποτέ.
Έντγουιγκ, πες του. Δεν θα το κάναμε ποτέ.
Κι αυτό, κατά ντροπιαστικό τρόπο, είναι ο λόγος που θα κλείσει η μονή.
Όχι επειδή φονεύτηκαν αθώοι, συμπεριλαμβάνω και τον αδελφό Γκέιμπριελ.
Αλλά επειδή εκλάπησαν οι φόροι του βασιλιά.
Ζήτω και πάλι ζήτω, αφέντη Σάρντλεϊκ.
- Είναι βέβαιο. - Αδελφέ Έντγουιγκ.
Και μη αναστρέψιμο.
Έντγουιγκ.
Πες κάτι! Πώς έγινε αυτό το λάθος;
Αδελφέ Έντγουιγκ;
Δεν φαίνεσαι καλά.
Μπορώ να δω τους τίτλους;
Συνέχισε το θέατρο αν θέλεις,
αλλά ξέρεις ότι είναι σωστοί.
Ναι.
Βλέπω ξεκάθαρα το λάθος.
Το λάθος είναι ότι εγκαταλείψαμε την εκκλησία μας
και τον Θεό μας.
Και ακολουθήσαμε έναν ψεύτη και μοιχό
όπως ο βασιλιάς Ερρίκος!
Σταμάτησέ τον. Αμέσως!
Ηγούμενε Φέιμπιαν, εσύ έχεις την ευθύνη της σύλληψής του.
Δεν θα φύγει κανείς
και κανείς δεν θα μπει σ' αυτήν την επίγεια κόλαση!
Ανοίξτε τις πύλες!
Ανοίξτε!
Γρήγορα. Από κει.
Διασκορπιστείτε!
Αφέντη Μπαγκ, είναι κλειστές οι πύλες;
Όπως πάντα. Τι συμβαίνει;
Διασκορπιστείτε!
Αφέντη Σάρντλεϊκ.
Αφέντη Σάρντλεϊκ, ο αγγελιοφόρος ήρθε. Αναπαύεται.
Είναι τα νέα που θέλατε;
Ναι, αφέντη Μπαγκ.
Θα κλείσουμε, κύριε;
Ο Άγιος Δονάτος.
Σωστά.
Έφυγε.
Δεν θα πήγε μακριά.
Άσε να τον βρουν οι μοναχοί. Τα λεφτά τους θα χάσουν.
Και φέρε μου την Άλις.
Σ' εσένα; Γιατί;
Πήγαινέ τη στην κλίνη σου.
Δικό της είναι το ξίφος.
Έχω αποδείξεις.
Τώρα βρες τον αδελφό Έντγουιγκ. Νεκρό ή ζωντανό, δεν με νοιάζει.
Συμβαίνει σ' όλη την Αγγλία. Κλείνουν μονές, ζωές αναιρούνται.
Έτσι θα γίνει κι έτσι είναι.
Ο στόχος μας είναι να μείνουμε κοντά στον Θεό.
Αυτό αρνείστε εσείς.
Μέσα μας έχουμε τον Θεό, αδελφέ Μόρτιμους.
Δεν θα μιλήσω άλλο.
Ένα πλοίο πάει Γαλλία κάθε μήνα.
Έχω σκεφτεί να το πάρω. Φεύγει απόψε.
Μπορούμε να φύγουμε, Τζακ. Οι δυο μας. Προλαβαίνουμε.
Μην παραδεχτείς τίποτα.
Αρνήσου τα όλα.
Υπάρχει ελπίδα. Ο Μάθιου θα καταλάβει.
Δεν θα άλλαζα όσα έκανα.
Άλις Φιούτερερ.
Το πατρώνυμο της μητέρας σου ήταν Σμίτον.
Ο Μαρκ Σμίτον ήταν εξάδελφος και αγαπητικός σου.
Τον επισκέφτηκες στον Πύργο.
Πήρες εκδίκηση για εκείνον σκοτώνοντας τον Ρόμπιν Σίνγκλετον.
Τι έχεις να πεις;
Τι έχω να πω, αφέντη;
Ότι δεν ήταν εκδίκηση, αλλά απόδοση δικαιοσύνης.
Αυτή έχεις για νόμισμά σου.
Ο Μαρκ Σμίτον ήταν καλός άντρας και δεν άξιζε τέτοια μοίρα.
Ήταν ευγενικός, καλόκαρδος.
Θα παντρευόμασταν.
Κι όμως, χρησιμοποίησαν αυτόν που αγαπούσα
σαν ένα πιόνι στο παιχνίδι τους.
Τον ανάγκασαν να ομολογήσει ψέματα.
Για τον Κρόμγουελ και τους ομοίους του, δεν αξίζουμε τίποτα. Η αλήθεια είναι.
Κι αυτή νόμισμά σας.
Άλις, μην τα λες αυτά.
Γιατί να μην τα λέω;
Θα με κρεμάσουν; Για αυθάδεια και για τον φόνο του Σίνγκλετον;
Λέει την αλήθεια, και το ξέρουμε.
Πες τα στο δικαστήριο.
Όσο άδικο κι αν είναι, Άλις,
πρέπει να σε πάω στο Λονδίνο να λογοδοτήσεις.
Θα την εκτελέσουν.
Μην τελειώσει έτσι.
Τελείωσε, Τζακ.
Δεν το εμποδίζεις.
Δεν φοβάμαι.
Τότε, θα μείνει εδώ.
Στην κλίνη μου.
Θα κλειδώσει την πόρτα κι εγώ θα παραφυλάω.
Μα χωρίς αλυσίδες.
Χωρίς σκοινιά.
Πολύ καλά.
Ας είναι η φυλακισμένη σου.
Γιατί δεν έφυγες νωρίτερα;
Δεν είχα λόγο να φύγω.
Δεν θα το μάθαινε κανείς.
Δεν θέλω να ζήσω στη Γαλλία.
Και δεν έχω τίποτα.
Η αγάπη σου. Αυτή μου αρκεί.
Θα κλειδώσω την πόρτα.
Κανείς δεν θα έρθει ως αύριο.
Δεν θα περάσει το κατώφλι, σ' το ορκίζομαι.
Θαρρείς πως είσαι έξυπνος.
Μα θα σαπίσεις στην κόλαση.
Είσαι υπηρέτης του διαβόλου.
Εσύ σκότωσες και έκλεψες, όμως.
Ντρέπομαι, ναι.
Η Όρφαν δεν έπρεπε να με αρνηθεί.
Δεν αντιστεκόμουν στον πειρασμό της.
Λυπάμαι για τον θάνατό της.
Μα τώρα είναι στον παράδεισο, με τον Σάιμον και τον Γκέιμπριελ.
Και μια μέρα, θα πάω κι εγώ μαζί τους.
Με τον χρυσό μου θα αγοράσω την εξιλέωσή μου.
Ρίξ' του, Τζακ!
Εδώ είσαι τώρα.
Γλίτωσε την κρεμάλα.
Κοιμόσουν; Θα φύλαγες την πόρτα, υποτίθεται.
- Δεν κοιμόμουν. - Τότε, πώς μπήκε μέσα;
Δεν τον είδες;
Δεν κοιμόμουν!
- Τ' ορκίζεσαι; Δεν τον είδες; - Τ' ορκίζομαι.
Μία πόρτα υπάρχει.
Το ήξερες.
Φυσικά και το ήξερες.
Το έμαθες όσο ήμουν στο Λονδίνο.
Καταλήγει στην κουζίνα, υποθέτω.
Θα το μάθουμε.
Έτσι το 'σκασε αφού σκότωσε τον Σίνγκλετον.
Μάθιου, σε παρακαλώ.
Μάθιου, έφυγε.
Έφυγε.
Αλλά πού πήγε;
Κι εσύ γιατί είσαι εδώ;
Θα την παντρευόσουν.
Ως επίτροπος του βασιλιά, θα μπορούσα, ναι.
Θα τη φρόντιζα.
Αλλά φτωχός;
Έφυγε.
Η αποξήλωση ξεκινά.
Όταν γκρεμίσουν τα τείχη,
ίσως βρουν το άγιο λείψανο.
Ήταν δύσκολη αποστολή. Αλλά τη φέραμε εις πέρας.
Και η δικαιοσύνη;
Ο Έντγουιγκ είναι νεκρός.
Το μοναστήρι κλείνει, η περιουσία του θα πάει στον βασιλιά.
Αυτή είναι η αλήθεια.
Θα δούμε τι θα γίνει.
Αλλά θα έχουμε την εύνοιά τους.
Κι η Άλις Φιούτερερ;
Θα συμφωνήσω με ό,τι αλήθεια πεις.
Βρήκαμε τη δολοφόνο του Ρόμπιν Σίνγκλετον.
Όμως, στην προσπάθειά της να δραπετεύσει,
την Άλις Φιούτερερ την κατάπιε ο βάλτος.
Τη ρούφηξε η λάσπη.
Σ' ευχαριστώ.
Μένει ο θάνατος του δρα Γκούντχαπ.
Τον βρήκαν στον στάβλο.
Ποιος;
Ο αφέντης Μπαγκ.
Οι μοναχοί πανικοβλήθηκαν και το πτώμα εξαφανίστηκε.
Σε εξέπληξε αυτό, Τζακ, σωστά;
Γιατί το έκανες;
Αν και ξέρω γιατί.
Για να μην πει ότι αποτύχαμε
και δώσει πάτημα για να σκοτωθεί και δεύτερος επίτροπος.
Ευχαριστώ που μου τη χάρισες.
Πάμε.
Τέλος πια το Σκάρνσι.
Ας το ξεχάσουμε.
Ανοίξτε την πύλη!
Ο Κρόμγουελ δεν σε αξίζει.
Δεν θα το αποκτήσει ποτέ.
Ποτέ.
Βασισμένο στα βιβλία "Σάρντλεϊκ"
Υποτιτλισμός: Κατερίνα Περδικάκη